Admiralty Arch

Admiralty Arch er en bygning beliggende sentralt i London. Bygningen danner en seremoniell inngangsport fra Trafalgar Square i øst til paradegaten The Mall i vest, som fortsetter sørvestover til Buckingham Palace. Admiralty Arch er et landemerke i London av betydelig historisk og arkitektonisk betydning.  I august 2013 ble det kunngjort at Admiralty Arch skal omgjøres til luksushotell.Pressemelding fra regjeringen, august 2013

 Opprinnelse 

Admiralty Arch ble bestilt av kong Edward VII (regjeringstid 1901-1910) som et minnesmerke over hans mor, dronning Victoria.BBC, september 2009The Guardian, oktober 2012English Heritage om Admiralty Arch I forlengelsen av dette er følgende latinske tekst inngravert øverst:

 : ANNO : DECIMO : EDWARDI : SEPTIMI : REGIS : 
 : VICTORIÆ : REGINÆ : CIVES : GRATISSIMI : MDCCCCX :

Bygningen sto ferdig i 1912. Arkitekt var Sir Aston Webb (1849-1930) og entreprenør var John Mowlem & Company.Admiralty Arch på StructuraeRIBA om Sir Aston Webb  Sir Aston Webb var en av de mest sukessrike arkitektene i den edwardianske perioden i Storbritannia.RIBA om Sir Aston Webb  Stilen på bygningen er blitt kalt edwardiansk neo-barokk.The Guardian, september 2011 Det finnes fem bueganger på gateplan, hvor de to ytterste er for fotgjengere, mens de nest ytterste er for biltrafikk. Den midterste buegangen er kun åpen ved seremonielle anledninger. Admiralty Arch ble fredet i 1970.

 Bruk  

Admiralty Arch ble opprinnelig brukt til kontorer og boliger for the Sea Lords of the Admiralty. Fram til 1994 ble bygningen brukt av Marinen og Forsvarsdepartementet. I 1998 kunngjorde regjeringen at det ville bli gjennomført organisatoriske endringer i the Cabinet Office (som kan sammelignes med Statsministerens kontor). Blant endringene var en flytting av mesteparten av personellet utenfor hovedkvarteret 70 Whitehall til tre ubrukte bygninger i Whitehall-komplekset, etter at disse var modernisert. Admiralty Arch var en av disse bygningene.Orientering til parlamentet, januar 1999 Moderniseringen av Admiralty Arch ble fullført 2000-2001, og personell fra Cabinet Office kunne flytte inn.Spørretime i parlamentet, februar 2002The Telegraph, august 2013

 Luksushotell 
Høsten 2010 ble det meldt at Admiralty Arch skulle selges. Regjeringen ønsket å selge bygningen som en del av sitt effektiviseringsprogram innen eiendom, og Admiralty Arch ble ikke sett på som velegnet til kontorlokaler. Samtidig ble det pekt på at det var en verdifull bygning. En mulig bruk av bygningen ble oppgitt å være hotell. Et år senere ble det bekreftet at regjeringen ønsket å selge Admiralty Arch. Det ville bli for dyrt å modernisere bygningen. Cabinet Office hadde flyttet ut av bygningen tidligere samme år, og bygningen var nærmest tom.The Telegraph, november 2011 Planene om å selge Admiralty Arch ble også omtalt av Business Sale.Business Sale, november 2011 I desember 2011 ble det meldt at bygningen var lagt ut for salg. Prisen var satt til 75 millioner pund. Det var forventet at en kjøper ville omgjøre bygningen til hotell.Daily Mail, desember 2011 Kunngjøringen av salget ble også omtalt av Property Observer.Property Observer, desember 2011 Et års tid senere ble det bekreftet at Admiralty Arch skulle omgjøres til luksushotell.The Guardian, oktober 2012BBC, oktober 2012The Independent, oktober 2012 I august 2013 ble planene om å omgjøre Admiralty Arch til luksushotell godkjent av City of Westminster.BBC, august 2013London Evening Standard, august 2013 Samme dag sendte regjeringen ut en pressemelding om beslutningen. Selskapet Prime Investors Capital fikk lease bygningen for 99 år for 60 millioner pund. Planlagt åpning av luksushotellet er 2016.

 Referanser 

 Eksterne lenker 


Kategori:Vernede byggverk i London
Kategori:Byggverk fullført i 1912